text: ভাষা শহীদদের স্মরণ করার আহ্বান জয়ের ...-466314 | কালের কণ্ঠ | kalerkantho
  ২১ ফেব্রুয়ারি, ২০১৭ ১১:০৫
  মহান শহীদ দিবসে ভাষা আন্দোলনে শহীদদের ত্যাগ ও আত্মাহুতির ঘটনাকে স্মরণ করার আহ্বান জানিয়েছেন প্রধানমন্ত্রী শেখ হাসিনার ছেলে ও তাঁর তথ্যপ্রযুক্তি বিষয়ক উপদেষ্টা সজীব ওয়াজেদ জয়। আজ মঙ্গলবার একুশে ফেব্রুয়ারির সকালে ফেসবুকে দেওয়া এক স্টেটাসে এ আহ্বান জানান তিনি।
  স্টেটাসে জয় লেখেন, "আসুন, এই শহীদ দিবসে আমাদের ভাষা আন্দোলনের শহীদদের আত্মত্যাগের কথা স্মরণ করি। তাঁদের আত্মাহুতির ঘটনাই চূড়ান্তভাবে বাংলাদেশকে স্বাধীনতার দিকে নিয়ে যায়। এই দিনে আমাদের ভাষা ও ঐতিহ্য তুলে ধরার জন্য প্রতিজ্ঞা করতে হবে।" তিনি লেখেন, "ধর্মের ভিত্তিতে আমরা কখনও বিভক্ত হতে পারি না। কেননা, আমাদের প্রথম পরিচয় আমরা বাঙালি এবং এর পরের পরিচয় আমরা মুসলিম, হিন্দু, বৌদ্ধ, খ্রিষ্টান কিংবা নাস্তিক।"